Godzilla’s Revenge

Αν και ο τίτλος προδιαθέτει για μια εκρηκτική συνέχεια στο ύφος της προηγούμενης ταινίας, το Godzilla’s Revenge απέχει πάρα πολύ από τον καταιγισμό του Destroy All Monsters. Χρησιμοποιώντας κομμάτια από παλιότερες ταινίες της σειράς κι επιστρέφοντας στο family-friendly ύφος του Son of Godzilla, το Godzilla’s Revenge αποτελεί την πιο αδύναμη στιγμή του franchise στη δεκαετία του ’60. Ο ρόλος του Godzilla είναι υπερβολικά περιορισμένος, έχοντας σχετικά λίγο χρόνο επί της οθόνης. Το ύφος είναι υπερβολικά γλυκερό, πολλά τέρατα κάνουν συχνά την εμφάνισή τους αλλά σε stock footage και το μόνο που μένει να σώσει την κατάσταση είναι η εμφάνιση ενός νέου τέρατος, του Gabara. Αστεία ταινία που καλό θα ήταν να την αποφύγουν οι φανατικοί λάτρεις της καταστροφικής μανίας του Godzilla.